Aclariment a la nota de premsa publicada sobre la Plataforma Morvedre Aire Net
13 de febrer 2019

![Imagen 1](/media/aymnc23n/087_c_presentacioplataformamorvedreairenet.jpg)

El Gabinet de Comunicació de l'Ajuntament de Sagunt comunica que no s'ha comés cap inexactitud respecte a la notícia publicada dimarts passat, 12 de febrer, en el web del consistori atés que s'ha citat l'exposat en el comunicat que Acció Ecologista-Agrò va remetre dilluns, 11 de febrer, mitjançant nota de premsa signada i remesa pel cap de premsa de Acció Ecologista-Agró i que es transcriu a continuació:  

  

_Cal recordar que durant els darrers anys s'ha despertat una **creixent preocupació** pels problemes que està ocasionant la **contaminació de l'aire** que respirem al Camp de Morvedre. Especialment en els barris limítrofs als polígons industrials del Port de Sagunt, on s'estan veient greus afeccions. Per això, hem decidit lluitar per a solucionar este greu problema i ens hem organitzat en la plataforma per a **exigir que es prenguen les mesures necessàries**. Per este motiu, hem convidat a esta convocatòria als màxims responsables de les administracions competents en matèria de qualitat de l'aire._

_Des de la Plataforma Morvedre Aire Net esperem que tota la ciutadania participe i se sume a esta iniciativa. Perquè només entre tots aconseguirem que l'aire que respirem estiga net i amb garanties per a la salut de tots. I per a això necessitem un **desenvolupament industrial** i de la ciutat de Sagunt **sostenible** i compatible amb la vida i el futur dels seus habitants._

  

Per este motiu, des del Gabinet de Comunicació rebutgem qualsevol acusació de manipulació informativa referent a esta notícia. D'altra banda, la declaració d'Enric Ariño es va incloure com a delegat municipal de Medi Ambient, participant en l'acte del qual s'estava donant difusió i en cap cas com a membre de cap partit polític.​  

*   [](http://www.facebook.com/sharer.php?u=https://aytosagunto.es/va/actualitat/aclariment-a-la-nota-de-premsa-publicada-sobre-la-plataforma-morvedre-aire-net/ "Facebook")
*   [](http://twitter.com/share?url=https://aytosagunto.es/va/actualitat/aclariment-a-la-nota-de-premsa-publicada-sobre-la-plataforma-morvedre-aire-net/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/aclariment-a-la-nota-de-premsa-publicada-sobre-la-plataforma-morvedre-aire-net/ "Linked In")
*   [](mailto:?body=https://aytosagunto.es/va/actualitat/aclariment-a-la-nota-de-premsa-publicada-sobre-la-plataforma-morvedre-aire-net/)